Rikunarita-ORG/Wikinium huggingface dataset:
# Linus Torvalds

|  |
| --- |
| Linus Torvalds |
|
fínsky programátor |
| Narodenie | 28.12.196928. december 1969 (56 rokov) Helsinki, Fínsko |
| Odkazy |
| Webstránka | blogspot.com |
| Commons |  Linus Torvalds |
|

|  |  |
| --- | --- |
|  |  Biografický portál |

 |

**Linus Benedict Torvalds** (\* 28. december 1969, Helsinki, Fínsko) je fínsky programátor, ktorý začal vývoj Linuxu, jadra operačného systému a dodnes je správcom hlavnej vetvy vývoja.

Inšpirovaný Minixom (jadro a operačný systém vyvinutý Andrewom Tanenbaumom), cítil potrebu schopného UNIXového operačného systému, ktorý by bolo možné prevádzkovať na jeho domácom PC. Torvalds začal s vývojom pôvodne vo svojom voľnom čase a s vlastným vybavením.

## Spustenie projektu Linux

V treťom ročníku štúdia na Helsinskej Technickej Univerzite na diskusnom fóre o Minixe uverejnil príspevok Archivované 2007-07-05 na Wayback Machine, v ktorom o svojom vtedy malom projekte hovoril. Linus Torvalds nahral prvú verziu jadra Linuxu na FTP server, ktorého správcom bol Ari Lemmke. Ari Lemmke dal súboru meno Linux, čo je spojenie slov Linus a Unix.

K vývoju Linuxu sa rýchlo pripojilo mnoho vývojárov a rýchlosť vývoja začala rapídne stúpať.

## Životopis

Patril k švédsky hovoriacej menšine vo Fínsku. Jeho otec bol komunista a študoval rok v Moskve. Jeho manželka Tove Torvaldsová je šesťnásobnou majsterkou Fínska v karate a má s ňou 3 dcéry. Po ukončení štúdia sa Linus Torvalds presťahoval do USA, kde žije dodnes.

## Iné projekty

Commons* Commons ponúka multimediálne súbory na tému **Linus Torvalds**
# Mexický záliv

Mexický záliv (v trojrozmernej perspektíve)
Cantarell
**Mexický záliv** je záliv (resp. podľa niektorých názorov more) Atlantického oceánu medzi polostrovmi Florida, Yucatán a ostrovom Kuba. Plocha 1,7 mil. km², max. hĺbka 5 203 m. Priemerná teplota vrchných vrstiev vody v zime 18-24 °C. Priemerná slanosť prevažne 34 ‰.

## Názov

Prezident Donald Trump tesne po svojom nástupe do úradu zmenil exekutívnym príkazom názov zálivu na „Americký záliv“. 8. mája 2025 Snemovňa reprezentantov odhlasovala túto zmenu.

Mexická prezidentka Claudia Sheinbaumová 9. mája 2025 oznámila, že Mexiko zažalovalo spoločnosť Google kvôli zmene názvu Mexického zálivu na „Americký záliv“ pre používateľov platformy Google Maps v Spojených štátoch.

## Referencie

## Iné projekty

Commons* Commons ponúka multimediálne súbory na tému **Mexický záliv**
# Program Mars

**Program Mars** bola séria sond vyslaná začiatkom 70. rokov 20. storočia Sovietskym zväzom smerom k planéte Mars. Prvý pokus v podobe sondy Mars 1 sa uskutočnil už v roku 1962, ale došlo k zlyhaniu na ceste k Marsu. Približne v rovnakom čase sa Sovietsky zväz pokúsil vypustiť sondy Mars 1962A a Mars 1962B, ktoré boli podobné, ale obidve zlyhali pri štarte a neopustili orbitu Zeme.

Sonda Mars 2, ktorá bola vypustená v roku 1971, mala novú konštrukciu a na svoje vypustenie využila nosnú raketu Proton. Poslednou sondou v programe bola Mars 7.

V roku 2030 má vyštartovať prvá vedecká misia na Mars posádkou astrofyzikov a biochemikov.

## Prehľad misií

| Misia | Dátum štartu | Poznámka |
| --- | --- | --- |
| Mars 1 | 1. november 1962 | Došlo k zlyhaniu na ceste k Marsu. |
| Mars 2 | 19. máj 1971 | 1. zásah Marsu |
| Mars 3 | 29. máj 1971 | 1. pristátie na Marse |
| Mars 4 | 25. júl 1973 | Neúspešný pokus o družicu Marsu |
| Mars 5 | 25. júl 1973 | Umelá družica Marsu |
| Mars 6 | 5. august 1973 | Umelá družica Marsu |
| Mars 7 | 9. august 1973 | Neúspešný pokus o pristátie na Marse |
| Mars 96 | 16. november 1996 | Neúspešný štart |

## Nadväzujúce misie

Na program Mars „nadviazali“ koncom 80. rokov 20. storočia dve sondy z programu Fobos, ktorých cieľom bol prieskum Marsu a jeho mesiaca Fobos. V roku 1996 potom nasledovala sonda Mars 96.

## Pozri aj

* Program Viking

## Iné projekty

|  |  |
| --- | --- |
|  | Astronomický portál Portál slnečná sústava Kozmonautický portál |

Commons* Commons ponúka multimediálne súbory na tému **Program Mars**
# Daedalia Planum

|  |
| --- |
| Daedalia Planum |
|  Región Daedalia Planum na Marse

---

 |
| Poloha | 21.8°N, 232.0°V |
| Útvar | Planina |
| Rozmery | 1800 km2 |
|

|  |  |
| --- | --- |
|  |  Astronomický portál  Portál slnečná sústava |

 |

**Daedalia Planum** je planina na Marse na súradniciach 21.8°S 232.0°V, ktorá sa nachádza na južnej pologuli v juhozápadnej časti oblasti Tharsis. Na severe je rovina ohraničená štítovou sopkou Arsia Mons, severovýchodne sa nachádza Syria Planum, Sinai Planum a Solis Planum, ktoré od Daedalia Planum oddeľuje zlomový systém Claritas Fossae. Na juhu je to rovina Icaria Planum a Icaria Fossae, ktoré prechádzajú do hornatej oblasti Terra Sirenum. Na západe je prírodná hranica Sirenum Fossae a Memnona Fossae. Rovina sa rozkladá na území približne 1800 km2. Je veľmi členitá s mnohými lávovými prúdmi a malými krátermi. Nachádza sa tu 4 500 km široký impaktný kráter z noachiánskej epochy s miestom dopadu v Daedalia Planum.

## Pozri aj

* Areografia
* Zoznam nížin na Marse

## Externé odkazy

* Mapa Google Mars - Daedalia Planum (po anglicky)

## Iné projekty

Commons* Commons ponúka multimediálne súbory na tému **Daedalia Planum**
# Hermann von Helmholtz

|  |
| --- |
| Hermann von Helmholtz |
|
nemecký fyziológ a fyzik |
| Narodenie | 31. august 1821 Postupim, Nemecko |
| Úmrtie | 8. september 1894 (73 rokov) Charlottenburg, Nemecko |
| Odkazy |
| Commons |  Hermann von Helmholtz |
|

|  |  |
| --- | --- |
|  |  Biografický portál |

 |

**Hermann Ludwig Ferdinand von Helmholtz** (\* 31. august 1821, Postupim, Nemecko – † 8. september 1894, Charlottenburg) bol nemecký fyziológ a fyzik. Vo fyziológii sa venoval: meraniu rýchlosti šírenia vzruchu v nervovom vlákne, výskumu zmyslových orgánov, zákonitosti vnímania priestoru a i.

## Iné projekty

Commons* Commons ponúka multimediálne súbory na tému **Hermann von Helmholtz**

## Externé odkazy

* FILIT – zdroj, z ktorého pôvodne čerpal tento článok.
# Larry Sanger

|  |
| --- |
| Larry Sanger |
| americký filozof |
|  |
| Narodenie | 16.7.196816. júl 1968 (57 rokov) Bellevue, Washington, USA) |
| Odkazy |
| Webstránka | larrysanger.org |
| Commons |  Larry Sanger |
|

|  |  |
| --- | --- |
|  |  Biografický portál |

 |

**Larry Sanger**, pôvodným menom **Lawrence Mark Sanger** (\* 16. júl 1968, Bellevue, Washington, USA) je americký filozof, jeden zo zakladateľov encyklopédie Wikipédia a Citizendium.

## Život

Narodil sa v Bellevue v štáte Washington. Vyrastal v aljašskom meste Anchorage. Jimmy Wales, zakladateľ projektov Nupedia a Wikipédia, ho zamestnal v spoločnosti Bomis ako šéfredaktora Nupedie. Sanger je považovaný za spoluzakladateľa Wikipédie spolu s Walesom. Wales však odmieta tento čestný titul uznať a priznáva mu len úlohu dôležitého zamestnanca pod svojim vedením.

Potom ako sa Sanger zoznámil s konceptom wiki, navrhol, aby bol princíp aplikovaný na encyklopédiu. Na jeho návrh Wales založil webovú lokalitu. Sanger bol jediným plateným redaktorom Wikipédie od 15. januára 2001, do svojej rezignácie 1. marca 2002.

Sanger dosiahol B.A vo filozofii na Reed College v roku 1991 a MA a PhD. vo filozofii na Ohio State University v roku 2000. Jeho diplomová práca bola na tému: *Epistemic Circularity: An Essay on the Problem of Meta-Justification*. Ako filozof sa venuje problematike epistemológie.

Na Future Port Prague profesor etiky a internetový vizionár uviedol:

„*Teraz Wikipedia vyžaduje zdroj pre úplne každú jednotlivosť. Podľa môjho je to zle. Ide to proti logike, ide to proti akademickým zvyklostiam. A táto posadnutosť overiteľnosťou - pamätám si na to, že sme sa o tom v roku 2002 a 2003 veľa dohadovali - sa zneužíva k selektívnej kritike, je to ako obušok proti všetkému, čo sa vám nepáči. Editácia Wikipédie je kvôli tomu zbytočne únavná. Je to únavné pre odborníkov, ktorí tak musia dohľadávať referencie pre absolútne základné, zjavné fakty. Mohli by siahnuť po učebnici, ale editori Wikipédie nevidia odkazy na učebnice radi.*“

„*Kedykoľvek dôjde ku konfliktu, mal by sa konflikt riešiť tým, že sa text článku rozšíri o vysvetlenie, nie tým, že sa text zmaže.*“

## Referencie

## Iné projekty

Commons* Commons ponúka multimediálne súbory na tému **Larry Sanger**